**AGENȚIA PENTRU PROTECȚIA MEDIULUI CONSTANȚA**

## PROIECT

DECIZIA ETAPEI DE ÎNCADRARE

**Nr.** **xx din 18.06.2024**

Ca urmare a solicitării de emitere a acordului de mediu adresate de **SC PRAKTIKER ENERGIE SRL,** cu sediul in Judetul Constanța, Municipiul Constanta, Bdul Aurel Vlaicu, nr. 125, camera 7, înregistrată la Agenţia pentru Protecţia Mediului Constanţa cu nr. 1826 din 09.02.2024, în baza Legii nr. 292/2018, privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenția pentru Protecția Mediului Constanța decide, ca urmare a consultărilor desfăşurate în cadrul şedinţei Comisiei de analiză tehnică din data de 15.05.2024 că proiectul: „**CONSTRUIRE CENTRALA EOLIANA CU 2 TURBINE-PUTERE TOTALA INSTALATA MAXIMA DE 12,4 MW (FUNDATII TURBINE EOLIENE, PLATFORME DE MONTAJ, AMENAJARE DE DRUMURI INTERIOARE, RACORD LA SISTEMUL ENERGETIC NATIONAL, ORGANIZARE DE SANTIER)**”, amplasat în Judetul Constanta, Comuna Cobadin, extravilan, Parcela A23/23/2 si A23/23/1, **nu necesită efectuarea evaluării impactului asupra mediului.**

**Justificarea prezentei decizii:**

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile Legii nr. 292/2018, **Anexa nr.2, punctul 3, litera i).**;

b)proiectul **nu** **intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

c) proiectul propus **nu** **intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare,

d) în conformitate cu criteriile prevăzute în anexa nr. 3 a Legii nr. 292/2018:

1. **Caracteristicile proiectelor:**

La identificarea caracteristicilor proiectelor se iau în considerare următoarele aspecte:

1. Dimensiunea și concepția întregului proiect:

Proiectul consta in construirea unui parc eolian format din doua turbine eoliene, platforme de montaj, drumuri de legatura intre turbine, retea subterana de cabluri electrice, punct de conexiuni/transformare. De asemenea, pentru implementarea proiectului va fi necesara organizarea de santier si modernizarea drumurilor de exploatare pentru acces.

Puterea totala a parcului va fi de 12,4 MW.

Caracteristicile tubinelor sunt urmatoarele:

* Capacitate: 6.2 MW / turbina;
* Inaltime turn: 99 m;
* Diametru rotor: 162 m;
* Lungime pala: 81 m;
* Inaltime totala: 180 m.

Principalele componente ale sistemului eolian sunt:

* Turnul metalic – denumit si „pilonul”, are rolul de a susţine turbina eoliană şi de a permite accesul în vederea exlploatării şi executării operaţiilor de întreţinere, respectiv reparaţii. De asemenea, este cel care asigura strucura de sustinere si rezistenta a asamblului superior. Are un rol deosebit de important deoarece trebuie sa reziste vanturilor extrem de puternice.
* Fundatia - asigura rezistenta mecanica a generatorului eolian. Sistemul de ancoraj trebuie sa dispuna de un set de cuzineti din beton adaptati fiecarui tip de turbina in parte.
* Nacela - are rolul de a proteja componentele turbinei eoliene. Este carcasa in care se montează arborele principal, multiplicatorul de turaţie, dispozitivul de frânare, arborele de turaţie ridicată, generatorul electric, sistemul de răcire al generatorului electric şi sistemul de pivotare.
* Palele turbinei eoliene - unele dintre cele mai importante componente ale turbinelor eoliene şi împreună cu butucul alcătuiesc rotorul turbinei. Cel mai adesea, paletele sunt realizate cu aceleaşi tehnologii utilizate şi în industria aeronautică, din materiale compozite, care să asigure simultan rezistenţă mecanică, flexibilitate, elasticitate şi greutate redusă. Uneori se utilizează la construcţia paletelor şi materiale metalice sau chiar lemnul.
* Rotorul - are rolul de a permite montarea paletelor turbinei si este montat pe arborele principal al turbinei eoliene. Acesta este prevăzut cu un sistem pasiv (aerodinamic), activ (hidraulic) sau mixt (active stall) care permite orientarea palelor pentru controlul vitezei de rotație a turbinei eoliene(priza de vânt).
* Generatorul - asigură producerea energiei electrice. Generatorul poate fi de curent continuu sau de curent alternativ. Totuși, datorită prețului și randamentului, se utilizează, aproape în totalitate, generatoare de curent alternativ.

Proiectul se va desfasura pe o suprafata totala de 70000 mp formata din doua imobile cadastrale, dupa cum urmeaza:

1. Nr. cadastral 104166 UAT Cobadin – in suprafata de 59826 mp;

Teren neimprejmuit: Parcela A23/23/1

Categorie de folosinta: extravilan, teren agricol, fara zone protejate;

1. Nr. cadastral 104167 UAT Cobadin – in suprafata de 10174 mp;

Teren neimprejmuit: Parcela A23/23/2

Categorie de folosinta: extravilan, teren agricol, fara zone protejate

Suprafata platforme de montaj propuse:

2 turbine x 1 platforma/ turbina x 1.950mp = 3.900mp.

Organizarea de santier va fi realizata in interiorul parcului eolian, amplasata langa turbina T1, pentru depozitarea materialelor si a echipameltelor pe perioada de realizare a lucrarilor de constructie, pentru echipamentele necesare personalului si a logisticii aferente. Alimentarea cu energie electrica a acestei platforme se va face printr-un racord la grupul electrogen propriu. Alimentarea cu apa potabila se va face in regim provizoriu - se va asigura apa necesara cu cisterne auto. Vor fi amplasate grupuri sanitare ecologice. Deseurile vor fi colectare si transportate de o firma specializata in locurile special amenajate.

Organizarea de santier va ocupa o suprafata de circa 1220 mp si va fi compusa din:

- Cabina poarta (cu post de paza ) – 1 bucata

- Birouri personal TESA – 2 bucati

- Vestiar muncitori – 1 bucata

- Grup sanitar – 1 bucata

- Fosa ecologica – 1 bucata

- Magazie materiale diverse – 2 bucati

- Platforma de depozitare materiale si echipamente (pana la 500mp) – 1 bucata

- Platforma de depozitare armatura (pana la 300mp) – 1 bucata

b) cumularea cu alte proiecte existente si/sau aprobate: proiecte de dezvoltare a parcurilor fotovoltaice/eoliene din zona.

c) utilizarea resurselor naturale, in special a solului, a terenurilor, a apei și a biodiversității – piatră brută, nisip, pietris.

d) producţia de deşeuri – în perioada lucrărilor de executie rezultă deşeuri specifice activităţii de construire, ce vor fi gestionate conform OUG nr. 92/2021 privind regimul deseurilor *aprobată cu modificări prin Legea nr. 17/2023*:

|  |  |  |  |  |
| --- | --- | --- | --- | --- |
| **Tip deseu** | **Cod deseu** | **Provenienta** | **Cantitati estimative (tone)** | **Gestionare** |
| Deseuri municipale amestecate | 20 03 01 | Muncitorii angrenati in implementarea proiectului | 0.500 | Colectarea lor in recipientele de plastic in interiorul organizarii de santier si predarea catre operatorul de salubritate local |
| Ambalaje de hartie si carton | 15 01 01 | Muncitorii angrenati in implementarea proiectului, ambalaje de la piesele utilizate in constructie | 0.200 | Colectarea lor in recipientele de plastic in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |
| Ambalaje de materiale plastice | 15 01 02 | Muncitorii angrenati in implementarea proiectului, ambalaje de la piesele utilizate in constructie | 0.050 | Colectarea lor in recipientele de plastic in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |
| Fier si otel | 17 04 05 | Activitatile de executie a structurilor metalice de rezistenta si din activitatea de intretinere a utilajelor pe santier | 1.000 | Colectarea lor in recipientele metalice in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |
| Amestecuri metalice | 17 04 07 | Activitatile de executie a structurilor metalice de rezistenta si din activitatea de intretinere a utilajelor pe santier | 1.000 | Colectarea lor in recipientele metalice in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |
| Lemn | 17 02 01 | Activitatea curenta din perioada de executie | 0.500 | Colectarea lor in recipientele metalice in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |
| Materiale plastice | 17 02 03 | Activitatea curenta din perioada de executie | 0.200 | Colectarea lor in recipientele metalice in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |
| Cabluri, altele decat cele specificate la 17 04 10 | 17 04 11 | Activitatea curenta din perioada de executie | 0.200 | Colectarea lor in recipientele metalice in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |
| Materiale izolante, altele decat cele specificate la 17 06 01 si 17 06 03 | 17 06 04 | Activitatea curenta din perioada de executie | 0.200 | Colectarea lor in recipientele metalice in interiorul organizarii de santier si predarea catre operatorul de salubritate local sau catre un colector autorizat de catre Agentia pentru Protectia Mediului |

e) poluarea și alte efecte nocive: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor.

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

● Proiectul propus nu va emite dioxid de carbon (CO2), protoxid de azot (N2O), metan (CH4) sau orice alte gaze cu efect de sera.

●Proiectul propus nu implica activitati de exploatare a terenurilor, de schimbare a destinatiei terenurilor sau de silvicultura (de exemplu despaduriri) care ar putea duce la cresterea emisiilor.

g) riscurile pentru sănătatea umană (de exemplu, din cauza contaminării apei sau a poluării atmosferice): lucrarile de realizare a proiectului, nu implica utilizarea unor substante sau tehnologii care sa prezinte risc de contaminare si poluare a aerului.

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

a) utilizarea actuală și aprobată a terenurilor:intravilanul Comunei Cobadin, cu destinatia de curti-constructii (conform C.U. nr. 52/01.08.2023, eliberat de Primaria Comunei Cobadin).

b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

c) capacitatea de absorbţie a mediului natural, acordându-se o atenție specială următoarelor zone:

1. zone umede, zone riverane, guri ale râurilor: nu este cazul.

ii) zone costiere și mediul marin: nu este cazul.

iii) zonele montane şi forestiere: nu este cazul.

iv) rezervaţii și parcuri naturale: nu este cazul

v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: **nu este cazul.**

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

vii) zonele cu o densitate mare a populației: Comuna Cobadin.

viii) peisaje si situri importante din punct de vedere istoric, cultural sau arheologic: nu este cazul:

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

a) importanta și extinderea spațială a impactului (de exemplu, zona geografică și dimensiunea populației care poate fi afectată): impact potential in zona parcului.

b) natura impactului:un posibil impact local si redus asupra factorilor de mediu si biodiversitatii se va genera în perioada lucrărilor de executie, prin pierderi accidentale de carburanti si lubrefianti de la vehicule si utilaje, prin pulberi, zgomot si intensificarea traficului.

c) natura transfrontaliera a impactului: proiect fără impact transfrontalier.

d) intensitatea și complexitatea impactului: lucrarile din proiect nu sunt de natura sa determine efecte negative pe termen mediu si lung asupra factorilor de mediu. Este posibil sa fie generat un impact local, de scurta durata, reversibil.

e) probabilitatea impactului: redusă urmare a argumentelor menţionate la punctele a si b.

f) debutul, durata, frecvenţa şi reversibilitatea preconizate ale impactului: pe termen scurt, impactul asupra mediului va exista în perioada desfăşurării lucrărilor.

g) cumularea impactului cu impactul altor proiecte existente si/sau aprobate: nu este cazul.

h)posibilitatea de reducere efectivă a impactului:

* + managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *aprobată cu modificări prin Legea nr. 17/2023*, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, *aprobată cu modificări prin Legea nr. 17/2023*, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021, *aprobată cu modificări prin Legea nr. 17/2023,* titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la **30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);**
* In conformitate cu OUG nr. 92/2021, *aprobată cu modificări prin Legea nr. 17/2023,* gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară 0şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentelor;
* se interzice afectarea sub orice forma a vecinătăților amplasamentelor pe care se vor desfășura lucrări ;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987-Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare;
* *la finalizarea lucrarilor se va inainta la Agentia pentru Protectia Mediului Constanta raportarea privind evidenta deseurilor generate ca urmare a desfasurarii lucrarilor din cadrul proiectului.*

***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU A.A.A,**

**Celzin LATIF Lavinia Monica ZECA**

###### **Întocmit,**

**Consilier Camelia COSTACHE**

###### Nota: redactat in 3 exemplare**.**